**Јавно предузеће “Електропривреда Србије”**

**Београд**

**ОГРАНАК ТE – KO КОСТОЛАЦ**

12208 Костолац, Николе тесле 5-7

**објављује**

**ЈАВНИ ПОЗИВ**

 **за продају неопасног индустријског отпада**

1. Предмет продаје је **неопасан индустријски отпад:**

**- Отпадно гвожђе различите дебљине (17 04 05)**

**- Ударне плоче и гредице (17 04 05)**

**- Отпадни бакарни каблови (17 04 11)**

**- Отпадни алуминијум (17 04 02)**

**- Отпадно стакло (17 02 02/20 01 02)**

**- Отпадне предизолационе цеви (17 06 04/17 04 05)**

**- Пластика и гума (гумене траке) (19 12 04)**

**- Кондезаторске цеви (обојени метали – бакар, бронза месинг) (17 04 01)**

Налази се на локацијама: ТЕ КОСТОЛАЦ А и ТЕ КОСТОЛАЦ Б

2. Право учешћа: сва правна лица регистрована за промет и прераду индустријског отпада која испуњавају услове из **Закона о управљању отпадом („Службени гласник РС”, број 36/09, 88/10, 14/2016 и 95-2018-др. закон)**, и која су опремљена транспортним средствима за одвоз, механизацијом и алатима за сортирање, утовар, сечење итд.

Поседовање транспортних средстава, механизације, алата и сл. Понуђач доказује достављањем уз понуду одговарајућих докумената (фотокопија саобраћајне дозволе, уговор о лизингу, пописне листе, итд.), а испуњеност услова из горе поменутог Закона, доказује прилагањем Дозволе за управљање наведеном врстом отпада (сакупљање, транспорт, складиштење, третман и одлагање) издате од стране Министарства које је надлежно за послове животне средине.

3. Услови преузимања: неопасни индустријски отпадсе преузима у виђеном стању, а по редоследу који одреди Продавац.

4. Сортирање, паковање, сечење, утовар, транспорт итд. врши Понуђач својом радном снагом, алатом и механизацијом.

5. У обрасцу понуде наведене количине неопасног индустријског отпада су **оријентационе.** Стварне количине ће се утврдити вагањем приликом преузимања истих од стране Купца и исте уписивати у документ о кретању отпада и отпремници при чему се издаје и вагарски лист.

Одређивање тачних количина неопасног индустријског отпада (мерење) ће се вршити за локације ТЕ КОСТОЛАЦ А и ТЕ КОСТОЛАЦ Б на вагама Продавца које се налазе у кругу ТЕ КОСТОЛАЦ Б. Приликом мерења обавезно је присуство и потпис на документу мерења о стране овлашћених лица обе уговорне стране .

На локацији ТЕ КОСТОЛАЦ Б максимално бруто оптерећење ваге (камион +терет) може бити 40 тона.

У случају да се приликом мерења утврди мања количина отпада од наведене

Понуђач нема права да захтева целокупну количину.Стварне количине не могу да

одступају више од 10% од процењених количина по свакој ставки у оквиру предмета

 продаје.

6. **Рок за преузимање** уговорених количина отпада је **150 радних дана** од дана ступања уговора на снагу. Радно време преузимања отпада је од 7 до 14 сваког радног дана. Количине се преузимају на позив Продавца у року од 5 радних дана.

7. Евентуално рашчишћавање терена-места са ког се отпад преузима, врши Понуђач својим средствима и о свом трошку.

8. Начин и рок плаћања – Преузимање неопасног индустријског отпада Купац може вршити до износа средстава уплаћеног а неоправданог аванса. Након преузимања неопасног индустријског отпада у целокупном износу уплаћеног аванса, даље преузимање се прекида и наставља након уплате новог износа по предрачуну који издаје Продавац.

Уплату по сваком појединачном предрачуну Купац је дужан да изврши на рачун Продавца у року од седам дана од дана издавања сваког појединачног предрачуна, након чега стиче право на преузимање нових количина неопасног индустријског отпада.

Након преузимања свих уговорених количина, на начин и по поступку прописаним овим Уговором Продавац ће Купцу издати коначну фактуру.

У складу са законом о изменама и допунама Закона о порезу на добит правних лица Купац ће приликом плаћања испоставњене фактуре, обрачунати и обуставити на прописан рачун уплатити порез по одбитку по стопи од 1% од износа плаћене фактуре. Основица за обрачун не садржи ПДВ. Обрачунати и обустављени порез Купац ће уплатити на посебан уплатни рачун, а надлежном пореском органу поднети одговарајућу пореску пријаву и то квартално, у року од 15 дана од истека тромесечја.

У складу са напред наведеним, Купац ће Продавцу доставити извештај о уплати пореза на Е-мејл адресу vladislav.najdovski@te-ko.rs или stefan.stepanovic@te-ko.rs или путем поште.

9. **Понуђач је дужан да уз понуду достави доказ о уплати депозита за озбиљност понуде на износ од најмање 10 % од вредности понуде без ПДВ**, а која важи најмање 60 дана од дана отварања понуда.

У року од 3 дана од дана потписивања Уговора Купац је у обавези да достави 3 менице за испуњење уговорних обавеза . У случају истрошеног аванса, уколико дође до реализације појединих меница, купац је дужан да у року од 3 дана достави нову. Достављање меница је одложни услов за ступање на снагу Уговора.

Уплата депозита се вршити на текући рачун број 160-8982-96 код Banca Intesa.

**Уколико изабрани најповољнији Понуђач одустане од потписивања Уговора, уплаћени депозит за озбиљност понуде ће се задржати, као и у случају неблаговременог достављања менице. Позив за закључење Уговора ће у том случају бити упућен следећем понуђачу са ранг листе.**

10. **Обавезни услови** за учешће у поступку продаје неопасног индустријског отпада у складу са Законом о управљању отпадом („Службени гласник РС”, број 36/09, 88/10,14/2016 и 95-2018-др.закон) су:

**1.** Дозвола понуђача или подизвођача за сакупљање, складиштење, транспорт и третман отпада индексних бројева наведених у предмету продаје (табела са врстама и количинама), издата од стране Министарства надлежног за послове животне средине.

\* Понуђач или подизвођач може да поседује и **интегралну дозволу** за најмање две од наведених операција.

**Доказ:** у форми Решења о издавању одговарајућих појединачних или интегралне дозволе које је издало Министарство надлежно за послове животне средине

**2.** Дозвола понуђача или подизвођача за **складиштење, третман и** **поновно искоришћење неопасног отпада** **Р4 на локацији оператера**, индексних бројева наведених у предмету продаје ( у дозволи **мора бити наведена Р4 ознака** за операцију поновног искоришћења за одређене врсте отпада) коју је издало Министарств надлежно за послове животне средине

\* оператер је у обавези да достави копију Уговора о пословно-техничкој сарадњи са правним субјектом које је регистровано за прераду и/или третман металног отпада и мора да **поседује интегрисану** дозволу о спречавању и контроли загађења издату у складу са чланом 15.Закона о интегрисаном спречавању и контроли загађења животне средине.

**Доказ**: у форми Решења о издавању дозволе складиштење, третман и поновно искоришћење неопасног отпада Р4 на локацији оператера коју је издало Министарство надлежно за послове животне средине **или** копија Уговора о пословно-техничкој сарадњи са правним субјектом који је регистрован за прераду и/или третман металног отпада (оверен уговор, важећи у тренутку подношења понуде и у току предвиђеног периода реализације предмета уговора)

**3.** Доказ да понуђач има сертификовани систем управљања квалитетом ‘’ISO 9001’’, систем заштите животне средине ‘’ISO 14001’’, систем безбедности и здравља на раду ‘’ISO 45001’’, систем управљања безбедношћу ‘’SCC“

**4.** Доказ о уплати депозита за озбиљност понуде

**Понуде које не испуне обавезне услове за учешће неће се разматрати.**

11. Понуда се обавезно доставља на обрасцу који се преузима код Продавца.

**Понуђач је у обавези да у потпуности попуни образац понуде и модел уговора, као и да исте овери печатом и потпише.**

12. Заинтересованим Понуђачима ће бити омогућен обилазак и увид у предмет продаје на свим локацијама и то:

ТЕ КОСТОЛАЦ А, и ТЕ КОСТОЛАЦ Б **24.06.2022.године у периоду од 9-14 часова**. Контакт особе за обилазак и увид у предмет продаје: ТЕ КОСТОЛАЦ А Томислав Петров, телефон 064/8076390, ТЕ КОСТОЛАЦ Б Слађана Ђокановић 064/8289204.

**Представници понуђача приликом обиласка локација морају поседовати овлашћење**.

13. За образац понуде и модел Уговора, обратити се Владиславу Најдовском и Стефану Степановићу на телефоне 012/538841 или 064/8089205 и 012/538722 или на e-mailоve vladislav.najdovski@te-ko.rs и stefan.stepanovic@te-ko.rs Такође сву документацију можете преузети са нашег сајта.

14. Понуде се подносе у затвореној коверти непосредно или поштом, на адресу Јавно предузеће „Електропривреда Србије“ Београд, Огранак ТЕ-КО Костолац, Николе Тесле 5-7, са назнаком: **„Понуда за неопасан индустријски отпад, не отварати, уручити Владислав Најдовски/Стефан Степановић – Служба продаје-комерцијални сектор, Костолац"** На полеђини коверте навести назив и пуну пословну адресу понуђача.

**Рок за доставу понуда је 29.06.2022.** **године до 10:00 часова** на писарници Јавног предузећа „Електропривреда Србије“ Београд, Огранак ТЕ-КО Костолац, Николе Тесле 5-7. Јавно отварање понуда обавиће се истог, **29.06.2022. године дана у 12:00 часова** у Пословним просторијама Огранка ТЕ-КО КОстолац – Комерцијални сектор, Костолац (Сала за тендере, на првом спрату управне зграде Комерцијалног сектора)

**Представник Понуђача на отварању мора приложити пуномоћје за заступање.** Представник понуђача мора да поштује све мере заштите од COVID-19.

15. Неблаговремено поднете понуде, тј. понуде поднете по истеку наведеног рока неће се разматрати и биће неотворене враћене понуђачу, са назнаком да су поднете неблаговремено. Благовременост се цени према дану и сату приспећа у архиву огранка ТЕ-КО Костолац, а не према дану и сату предаје пошти.

16. Уколико не добије задовољавајуће понуде, **Продавац задржава право да не реализује продају, евентуално понови оглас или продају изврши непосредном погодбом у складу са прописима.**